**Timo "Coast to Coast" Seppänen** (s. 22. heinäkuuta 1987 Helsinki) on suomalainen jääkiekkopuolustaja. Hän on pelityyliltään all around -puolustaja ja hänen vahvuuksiin kuuluu liike, kiekonkäsittely, laukaus ja pelirohkeus. Seppäsen heikkouksiin kuuluu virhealttius, ajoittainen liika kiekonpitäminen ja avaussyöttöjen viivästyminen.

Ura
---

### Seuraura

Seppänen on Nurmijärven Kurran kasvatti. Hän pelasi juniorina sittemmin Pitäjänmäen Tarmossa, josta Seppänen siirtyi C-juniori-ikäisenä Helsingin IFK:hon kaudeksi 2002–2003. Hän pelasi suurimman osan kaudestaan vuoden alaikäisenä joukkueen B-nuorissa, mutta voitti C-nuorissa Suomenmestaruuden keväällä 2003. Kauden 2003–2004 päätteeksi Seppänen voitti A-nuorten SM-pronssia ja B-nuorten SM-hopeaa. Myös kauden 2004–2005 hän pelasi suurimmaksi osaksi HIFK:n A-nuorissa, mutta vahvisti joukkueen B-nuoria kevään 2005 pudotuspeleissä, jotka päättyivät Suomenmestaruuteen.

Kaudeksi 2005–2006 Seppänen nostettiin HIFK:n SM-liigarinkiin. Hän pelasi kauden aikana SM-liigassa 21 runkosarja- ja viisi playoff-ottelua tehden yhden syöttöpisteen. Seppänen pelasi kauden aikana miesten pelejä myös kuuden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin HIFK:n A-nuorissa, joiden varakapteenina Seppänen toimi ja oli tehoilla 7+11=18 joukkueen tehokkain puolustaja. Hän sijoittui A-nuorten SM-liigan puolustajien pistepörssissä kahdeksanneksi kolmen muun pelaajan kanssa. Pittsburgh Penguins varasi Seppäsen seitsemännellä kierroksella 185. pelaajana NHL:n varaustilaisuudessa 2006. 

Seppänen ei saanut vakiinnutettua paikkaansa HIFK:n SM-liigakokoopanossa kaudella 2006–2007, joten hän siirtyi joulukuussa 2006 loppukaudeksi lainalle Hämeenlinnan Pallokerhon riveihin. Seppänen onnistui tekemään joukkueessa liigauransa avausmaalin heti ensimmäisessä ottelussaan 2. joulukuuta 2006 vieraissa Tampereen Ilvestä vastaan. Hänen osumansa ratkaisi HPK:lle 1–2-voiton. Yhteensä Seppänen pelasi kauden aikana SM-liigassa 28 runkosarjaottelua tehopistein 2+1=3. Hän ei kuitenkaan voittanut HPK:ssa SM-pronssia keväällä 2007, sillä Seppänen pelasi joukkueessa alle kolmasosan runkosarjasta, eikä hän pelannut ainuttakaan playoff-ottelua. Seppänen pelasi kevätkautensa lähinnä HPK:n A-nuorissa.

Seppänen aloitti kauden 2007–2008 taas HIFK:ssa, jossa hän pelasi vain kolme SM-liigaottelua, kunnes siirtyi syyskuussa 2007 marraskuun Karjala-turnaukseen asti kestäneellä lainasopimuksella Kalevan Palloon paikkaamaan puolustajapulaa sekä hakemaan enemmän peliaikaa. Lokakuussa Seppänen jatkoi sopimustaan kauden loppuun ja marraskuussa hän teki KalPan kanssa kaksivuotisen jatkosopimuksen. Seppänen sai KalPassa runsaasti peliaikaa ja pelasi ensimmäinen kokonaisen SM-liigakautensa, joka toi yhteensä 52 runkosarjaottelussa tehot 6+6=12. Kausi 2008–2009 hänellä päättyi SM-pronssiin. Kaudella 2009–2010 Seppänen jäi kuitenkin vähille tehopisteille ja hän joutui ajoittain katsomoon.

Kaudeksi 2010–2011 Seppänen siirtyi kaksivuotisella sopimuksella Ruotsiin ja Elitserien-joukkue Södertälje SK:n riveihin. Joukkue keväällä 2011 Kvalserienin päätteeksi HockeyAllsvenskaniin, mutta Seppänen palasi kuitenkin kaudeksi 2011–2012 Suomeen ja teki vuoden mittaisen sopimuksen Turun Palloseuran kanssa. Hänen toinen kautensa 2012–2013 osoittautui kuitenkin pettymykseksi, sillä Seppänen ei onnistunut kiekollisesti, eikä pysynyt hyökkääjien perässä puolustusalueellakaan. Hänen kautensa päättyi jo joulukuussa 2012 alaraajavamman vuoksi. Seppänen pelasi kauden aikana 26 runkosarjaottelua jääden niissä ilman tehopisteitä.

### Maajoukkueura

Seppänen pelasi alle 20-vuotiaiden MM-kilpailuissa vuosina 2006 ja 2007, joista ensimmäinen turnaus päättyi pronssiin. Hän oli siinä myös Suomen tehokkain puolustaja Teemu Laakson kanssa tehoilla 2+2=4. Seppänen pelasi myös alle 18-vuotiaiden MM-kilpailuissa vuonna 2005 ja alle 17-vuotiaiden World Hockey Challengessa vuonna 2004.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Suomi U20 | Mestis | 6 | 2 | 2 | 4 | 10 | – | – | – | – | – | JMM | 7 | 2 | 2 | 4 | 4 |
|  | HIFK | SM-liiga | 21 | 0 | 0 | 0 | 2 | 5 | 0 | 1 | 1 | 0 |
| 2006–2007 | Suomi U20 | Mestis | 6 | 1 | 0 | 1 | 6 | – | – | – | – | – | JMM | 6 | 0 | 3 | 3 | 10 |
|  | HIFK | SM-liiga | 12 | 0 | 0 | 0 | 10 | – | – | – | – | – |
|  | HPK | SM-liiga | 16 | 2 | 1 | 3 | 10 | – | – | – | – | – |
| 2007–2008 | HIFK | SM-liiga | 3 | 0 | 0 | 0 | 0 | – | – | – | – | – |
|  | KalPa | SM-liiga | 49 | 6 | 6 | 12 | 30 | – | – | – | – | – |
| 2008–2009 | KalPa | SM-liiga | 57 | 3 | 7 | 10 | 42 | 12 | 2 | 2 | 4 | 12 |
| 2009–2010 | KalPa | SM-liiga | 44 | 1 | 4 | 5 | 34 | 12 | 1 | 0 | 1 | 10 |
| 2010–2011 | Södertälje SK | Elitserien | 48 | 1 | 3 | 4 | 22 | – | – | – | – | – |
| 2011–2012 | TPS | SM-liiga | 57 | 2 | 5 | 7 | 49 | 2 | 0 | 0 | 0 | 0 |
| 2012–2013 | TPS | SM-liiga | 26 | 0 | 0 | 0 | 16 | – | – | – | – | – |
| 7 kautta | yhteensä | SM-liiga | 285 | 14 | 23 | 37 | 193 | 31 | 3 | 3 | 6 | 22 |
| 1 kausi | yhteensä | Elitserien | 48 | 1 | 3 | 4 | 22 | – | – | – | – | – |

Lähteet
-------

* Timo Seppänen The Internet Hockey Databasessa (englanniksi)
* Timo Seppänen Eurohockey-sivustolla (englanniksi)
* Timo Seppänen *Elite Prospects*. Everysport Media Group AB.  (englanniksi)
* Timo Seppänen Jatkoaika.comissa (Internet Archive)

### Viitteet

1. ↑  Hämeen Rykmentti – Urheilukoulun 1/2007 saapumiserään hyväksytyt[vanhentunut linkki], viitattu 13.3.2009
2. 1 2  Seppänen siirtyy Södertäljeen  2.5.2010. Jatkoaika.com. Viitattu 2.8.2012.
3. ↑  Jatkoaika.com
4. 1 2 3 4 5  EliteProspects
5. ↑  Timo Seppänen loppukaudeksi HPK:n takalinjoille  2.12.2006. Jatkoaika.com. Viitattu 2.8.2012.
6. ↑  Tilastot – SM-liiga  2.12.2006. SM-liiga. Viitattu 2.8.2012. [vanhentunut linkki]
7. ↑  Seppänen KalPan puolustukseen  25.9.2006. Jatkoaika.com. Viitattu 2.8.2012.
8. ↑  Seppänen loppukauden KalPan riveissä  16.10.2006. Jatkoaika.com. Viitattu 2.8.2012.
9. ↑  KalPa solmi jatkosopimuksia  23.11.2006. Jatkoaika.com. Viitattu 2.8.2012.
10. ↑  Savenius, Pauli: KalPan pelaaja-arviot 2007–2008  24.4.2008. Jatkoaika.com. Viitattu 2.8.2012.
11. ↑  Koljonen, Juha: KalPan pelaaja-arvostelut 2009–2010  24.5.2010. Jatkoaika.com. Viitattu 2.8.2012.
12. ↑  Bodin, Uffe: SSK värvar från Leksand och Finland  2.5.2010. Hockeysverige.se. Viitattu 2.8.2012. (ruotsiksi)
13. ↑  TPS hankki neljä vahvistusta  26.4.2011. Jatkoaika.com. Viitattu 2.8.2012.
14. ↑  TPS saattoi menettää pakkinsa koko loppukauden ajaksi  28.12.2012. Jatkoaika.com. Viitattu 15.3.2013.
15. ↑  Strozyk, Matias: TPS:n pelaaja-arvioinnit 2012–2013: Murheenkryyni 3.0  13.3.2013. Jatkoaika.com. Viitattu 15.3.2013.

TPS – SM-liiga
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm